98/93/EY: Komission päätös, tehty 21 päivänä tammikuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 97/285/EY muuttamisesta toisen kerran (ETA:n kannalta merkityksellinen teksti)



Virallinen lehti nro L 018 , 23/01/1998 s. 0035 - 0036



KOMISSION PÄÄTÖS, tehty 21 päivänä tammikuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 97/285/EY muuttamisesta toisen kerran (ETA:n kannalta merkityksellinen teksti) (98/93/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Espanjassa on esiintynyt klassisen sikaruton tautipesäkkeitä, elävien sikojen, siemennesteen, alkioiden ja munasolujen kaupan vuoksi nämä tautipesäkkeet muodostavat uhan muiden jäsenvaltioiden karjalle, Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, tautitilanteen vuoksi komissio teki 30 päivänä huhtikuuta 1997 päätöksen 97/285/EY (4) klassiseen sikaruttoon liittyvistä tietyistä suojatoimenpiteistä Espanjassa, tautitilanteen vuoksi komissio teki päätöksen 97/446/EY (5) päätöksen 97/285/EY muuttamisesta, Espanjasta Italiaan tuodut teurassiat on todettu seropositiivisiksi klassisen sikaruton osalta, tautitilanteen kehittymisen vuoksi päätöksessä 97/285/EY määrättyjä toimenpiteitä on muutettava toisen kerran, toimenpiteitä on sovellettava seuraaviin eläinlääkinnällisiin alueisiin ("comarcas veterinarias"): Cuéllar, Carbonero el Mayor, Cantalejo, Santa María la Real de Nieva, Supúlveda ja Segovia Segovian maakunnassa; Madrid, Parla, Aranjuez, Navalcarnero, Colmenar Viejo ja Buitrago Madridin seudulla; Toledo, Yuncos ja Torrijos Toledon maakunnassa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/285/EY liite I tämän päätöksen liitteellä. 2 artikla 1. Espanjan on toimitettava kansallinen seerumin valvontaohjelma klassisen sikaruton osalta komissiolle 31 päivään tammikuuta 1998 mennessä. 2. Komissio ja yhteisön klassisen sikaruton vertailulaboratorio tarkastelevat ohjelmaa ja esittävät sen hyväksyttäväksi 3-4 päivänä helmikuuta 1998 pidettävässä pysyvän eläinlääkintäkomitean kokouksessa. 3 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 4 artikla Tämä päätös on osoitettu kaikille jäsenvaltioille. Tehty Brysselissä 21 päivänä tammikuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 47, 21.2.1980, s. 11 (4) EYVL L 114, 1.5.1997, s. 47 (5) EYVL L 190, 19.7.1997, s. 48 LIITE "LIITE I Léridan maakunnan "Comarcas" Pla d'Urgell Urgell Noguera Segrià Garrigues Segarra Segovian maakunnan "Comarcas veterinarias" Cuéllar Carbonero El Mayor Cantalejo Santa María la Real de Nieva Sepúlveda Segovia Madridin alueen "Comarcas veterinarias" Madrid Parla Aranjuez Navalcarnero Colmenar Viejo Buitrago Toledon maakunnan "Comarcas veterinarias" Toledo Yuncos Torrijos"